Вялікая радасць, якую прынесла нараджэнне малодшага сына, восенню 2010-га раптоўна змянілася для Людмілы трывогай і пошукам паратунку. Яе чатырохгадовы хлопчык усё часцей скардзіўся на прыступы болю. Пачаліся пакутлівыя паходы па ўрачах. Тыя падазравалі лейкоз, аднак канчатковы дыягназ ставіць не спяшаліся. Напрыканцы года Данік з мамай паехалі ў Бараўляны. Праведзеныя аналізы паказалі: хлопчык пакутуе не ад заражэння крыві, але і тое, што здарылася з ім, таксама анкалагічнае захворванне – нейрабластома забрушыннай прасторы з паражэннем касцявога мозгу апошняй, чацвёртай стадыі.